KTC ขายหุ้นกู้ 1.7 พันลบ. อายุ 10 ปี ดอกเบี้ย 2.8% นำเงินรีไฟแนนซ์ พร้อมโชว์เรทติ้ง “A+”
KTC ออกหุ้นกู้ 1.7 พันลบ. อายุ 10 ปี ชูดอกเบี้ย 2.8% ต่อปี ขายสถาบัน 29-30 ต.ค.นี้ นำเงินรีไฟแนนซ์ พร้อมโชว์เรทติ้ง "A+" แนวโน้มเครดิต "คงที่"
KTC ออกหุ้นกู้ 1.7 พันลบ. อายุ 10 ปี ชูดอกเบี้ย 2.8% ต่อปี ขายสถาบัน 29-30 ต.ค.นี้ นำเงินรีไฟแนนซ์ พร้อมโชว์เรทติ้ง "A+" แนวโน้มเครดิต "คงที่"
18 ต.ค. 2562

บริษัท บัตรกรุงไทย จำกัด (มหาชน) หรือ KTC ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2562 มูลค่าไม่เกิน 1,700 ล้านบาท อายุ 10 ปี ครบกำหนดไถ่ถอนปี พ.ศ.2572 อัตราดอกเบี้ยคงที่ร้อยละ 2.80 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
บริษัทจะเสนอขายหุ้นกู้ดังกล่าวแก่ผู้ลงทุนสถาบัน ระหว่างวันที่ 29-30 ต.ค.62 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทมีวัตถุประสงค์เพื่อใช้ชำระคืนหนี้เดิมประมาณ 1,700 ล้านบาทภายในเดือน พ.ย.62
บริษัท ทริสเรทติ้ง จำกัด จัดอันดับความน่าเชื่อของหุ้นกู้อยู่ที่ “A+” แนวโน้มเครดิต “คงที่”  เมื่อวันที่ 4 เม.ย.62 
 